Järgnev saade on valminud tänu J.Meyeri teenistuspartnerite toele
Oled kindlasti kuulnud
Nepaali ja seda ümbritsevaid alasid tabanud tõsisest maavärinast.
Miina ja ta abikaasa Kuumar jooksid majast välja,
leidest tänavailt ringi tormavad paanikas ja hirmunud inimesed.
Kui tolmupilv oli taandunud, nägid nad,
et nende kodu oli täielikult hävinud.
Kohtudes meie "Lootuse käsi" meeskonnaga,
kes sinna piirkonda appi läks, olid nad pisarais.
Ta oli meeleheitel tõsiasjast, et oli kaotanud kõik.
Samas olid nad siiski tänulikud tekkidesse pakitud toiduabist,
mida "Lootuse käsi" jagas.
Tahame tänada kõiki oma toetajaid,
kes võimaldavad meil reageerida kohe kui mõni häving tabab.
Hädaabi on tõeliselt oluline hävingusse sattunud inimeste jaoks
ja me pakkusime kohest abi sellele piirkonnale.
Toitu, medabi, tekke.
Aitasime ehitada WC'id ja veepuhastussüsteeme.
Panime ka püsti esmaabipunkti
keset kõige suurema tabamuse saanud piirkonda,
millele inimestel oli lihtne ligipääs.
Oleme pühendunud inimeste vajaduste täitmisele,
mida esineb üle kogu maailma.
Kui sa tahad ka aidata kaasa hädaabi osutamisele,
külasta me kodulehte, mis on nähtav ekraanil
kust leida infot, kuidas mängida olulist rolli.
Ilusat päeva sulle...
enne, kui see jõuab veel alatagi!
Loe Joyce'i päevasõnu tema kodulehelt, mis on ekraanil
IGAPÄEVAELU RÕÕMUD
Peame õppima igatsema Tema ligiolu -
L-I-G-I-O-L-U
ja mitte Tema läkitusi ehk ande.
IGAPÄEVAELU RÕÕMUD
"Sa katad mu ette laua mu vastaste silma all..." Psalm 23:5
Mida see veel tähendab?
Esiteks,
karjase vaatenurgast tähendas see mägede kohal olevat kõrget platood,
kuhu oli üsna raske pääseda.
Samas oli seal väga hea ja lokkav rohi.
Vahel Jumal juhib meid kohtadesse, kuhu meil on raske isegi pääseda,
sest kui sinna lõpuks jõuame, on see parim paik me jaoks.
Kuid karjane läheb sinna, valmistades selle platoo ette.
Ta puistab sinna lammaste heaks ka soola ja mineraale;
ta kannab hoolt, et nende toidus oleks parim.
Ta vaatab ka üle, ega seal mürgiseid taimi ei ole,
sest ta teab, et isegi mõni tõeliselt kauni õiega taim
võib olla surmav.
Karjane teab, et lambad söövad mida iganes,
mis hea välja näeb.
"Kui näeb hea välja, on ju hea!"
Kuid mitte iga hästi väljanägev asi pole hea.
Aamen?
Mitte iga inimene, kes sind komplimentide ja austusavaldustega
üle kallab,
ei oma puhtaid motiive.
Paljud inimesed püüavad sind ära kasutada või kuritarvitada.
Nii et karjane teab,
et isegi mõned ilusad asjad on mürgised ja võivad su tappa,
mistõttu ta võtab sult' mõne näiliselt hea asja ära.
Kuid kogu asja tuum on selles, et me peame siiski usaldama Jumalat
"No aga Saatan! See Saatan...!"
Las ma öelda sulle midagi!
Jah, Saatan on täie tervise juures siin ma peal ja ka ründab meid,
kuid kui sa tõesti usaldad end Jumala kätesse
ja armastad Teda kogu oma südamest,
kannab Jumal hoolt ka selle eest,
et mitte ükski põrgu deemon ei saa sind lõplikult kahjustada.
Mina usun, et Jumalal on kogu aeg laud kaetud
ja Ta tahab, et me sööksime sealt.
Kuid sageli me ei tea,
kuidas võtta vastu Jumala poolt valmistatut,
kuna me ei näe endid nii nagu Jumal meid näeb.
Vaatame täna 2 Saamueli 9. peatükki,
kus minu meelest asub üks hea õppetund Jumala Sõnas.
Jumala seaduste järgi ei pea sa kõike välja teenima,
mida Jumal su heaks teeb.
Sa pead lihtsalt uskuma, et Ta on hea.
Millised on su mõtted ja tunded iseenda kohta?
Hea uudis on see, et me kõik oleme puudulikud
kõigi oma nõrkuste, vigade ja läbikukkumistega,
kuid Jumal armastab meid sellest hoolimata.
Üks parimaid asju, mida Jumala Sõnast üldse leida võid,
on järgmine:
kui oled omadega hädas
ja isegi, et sa pole olnud täiuslik näide kristlaseks olemisest,
võid sa siiski minna Jumala juurde ja Ta aitab sind kõigest hoolimata.
See ei tähenda,
et Ta ei tegele meiega me probleemide osas,
kuid Ta ei ütle kunagi:
"Ma ei aita sind, kuna sa tegid seda või toda."
Nii et mida iganes sa ka poleks oma elus valesti teinud -
kui tahad siiski teenida Jumalat,
pöörduda kõigist valedest asjadest ja teha asju õigesti,
siis sa ei pea tundma vähimatki häbi paludes Jumalalt, mida iganes.
Sa ei pea seda välja teenima, sest seda nimetatakse armuks.
"Jumal, palun, et õnnistaksid mind ja kingiksid mulle hea käekäigu
rohkem kui suudaksin oma metsikumateski unistustes
mõelda või unistada."
Ja Saatan põrutab sulle kohe: "Aga sa pole seda väärt!"
Kui aga tead tõeliselt, kes sa oled Kristuses,
võid talle vastata: "Ma tean,
kuid selles peitubki evangeeliumi rõõmusõnum.
Jah, ma pole seda väärt, kuid Jeesus oli
ja Tema on see, kelle nimel ma Jumala ette lähen.
Ma ei lähe iseenda nimel."
See on peaaegu et liiga hea, et olla tõsi.
2 Saamueli 9:1 on parim analoog selle kohta.
"Ja Taavet ütles: Kas on veel kedagi, kes Sauli soost on järele jäänud,
et ma Joonatani pärast saaksin temale head teha?”
See on sama hea, kui Jumal ütleks:
"Kas Kristuse Ihus on kedagi,
kelle vastu ma saaks Jeesuse pärast hea olla?"
Joonatani ja Taaveti vahel oli lepinguline suhe,
nii nagu meil on lepinguline suhe Jumalaga.
Lepinguline suhe tähendas nende jaoks nii palju enamat
kui me seda tänapäeval mõistame.
Kuid kui tol ajal oldi kellegagi lepingulises suhtes,
kuulus kõik, mis ühel oli, ka teisele
ja mis teisel oli, kuulus esimesele.
Ja see ei kehtinud vaid nende kahe isiku vahel,
vaid ka nende otseste järeltulijate kohta -
laste, lastelaste ja nende laste ning lastelaste kohta.
Selles loos siin oli Joonatan surnud, kuid Taavet elas, olles kuningas
ja Taavet tahtis teha midagi head kellelegi,
kes kuulus ta lepingusõbra Joonatani suguvõsasse.
Kui paned hoolikalt tähele, leiad kindlasti sest' loost midagi.
Sauli perel oli olnud sulane, Siiba nimi,
ja tema kutsuti Taaveti juurde.
Kuningas küsis temalt: Kas sina oled Siiba?”
Ja ta vastas: Jah, su sulane on see!”
Ja kuningas küsis: Kas ei ole enam kedagi Sauli soost,
kellele ma saaksin osutada Jumala heldust?”
Ja Siiba vastas kuningale:
On veel olemas Joonatani poeg, jalust vigane.”
Ehk teisisõnu: "Jah, üks sell on veel, kuid temaga on nii palju asju viltu.
Ta pole kohe kindlasti see, keda sa aidata tahaksid.
Ta pole su abi väärt!
Ta elus on palju lahendama teemasid."
Ja kuningas küsis temalt: Kus ta on?”
Ja Siiba vastas kuningale:
Vaata, ta on Maakiri, Ammieli poja kojas Lo-Debaris.”
Siis kuningas Taavet läkitas talle järele ja laskis ta tuua..
Ja Taavet ütles temale: Ära karda,
sest ma tahan tõesti teha sulle head su isa Joonatani pärast..."
Jumal tahab ka sulle öelda: "Ära karda!
Ära ela hirmu all oma mineviku eksimuste pärast!
Isegi, kui see viga sai tehtud alles täna hommikul!
Ma tahan osutada sulle headust Jeesuse pärast!
Tahan olla hea su vastu, mitte seetõttu, et oleksid seda väärt,
või et oleksid selle välja teeninud,
vaid selle tõttu, mida Jeesus sinu eest tegi."
See on see, mis tähendab olla Kristuses.
No keegi teist peaks ikka selle peale rõõmustama!
"Ja Taavet ütles temale: Ära karda, sest ma tahan tõesti teha sulle head
su isa Joonatani pärast
ja anda sulle tagasi kõik su isa Sauli põllud!
Ja sa ise saad alaliselt süüa leiba minu lauas.”
"Minu lauas".
Söömine tähendab vastu võtmist
ja selles peatükis on kokku 4 korda,
kus Jumal viitab Tema lauast söömisele.
"Söö mu lauast! Söö mu lauast! Söö mu lauast! Söö mu lauast!
Isegi et oled mõlmast jalast halvatud - tule ja söö mu lauast!"
See mõjus mulle ikka täiega, kui aastaid tagasi selle ilmutuse sain,
sest tundsin end nii halvasti kõigi asjade pärast,
mis mu elus olid viltu läinud.
Ja kuigi minust oli saanud Jumalat teeniv kristlane,
pöörasin ma enam tähelepanu sellele, mida elus valesti tegin,
kui sellele õigele, mida Jeesus oli mu eest teinud.
Olin rohkem keskendunud patule kui Jumalale.
Mõistate te mind üldse?
Ära keskendu nii palju oma puudustele!
Tunnista need üles
ja palu Jumala andestust nende suhtes,
minnes seejärel edasi ja hoides oma pilgu Temal.
Ja ole ka palves julge!
Palu Jumalalt asju, mida vajad ja tahad
ning isegi asju, mis sulle meeldiksid.
Palu neid kõva häälega ja ilma hirmuta!
Mitte seetõttu, et sa neid vääriksid,
vaid seetõttu, et oled Jumala laps ja lähed Ta ette Jeesuse nimel.
Ma ei unusta kunagi üht kaubamajas töötavat naist,
kellega kord kokku põrkasin.
Ta oli olnud kristlane juba väga pikka aega,
kuuludes ühte kristlikku konfessiooni,
kus ei räägitud väga palju Jumala igatsusest olla helde me vastu
Küsisin ta töö ja teenistuse kohta, kas ta teenib boonuseid müügi pealt,
või millest üldse ta palk moodustub?
Ta ütles, et nad saavad küll oma palga kätte,
kuid samas peavad siiski täitma ka ettenähtud norme.
Ja kui nad neid ei täida, jäävad nad ka oma tööst ilma.
Ja siis lisas, et tal pole viimasel ajal just väga palju kliente olnud.
Kuna teadsin, et ta on kristlane, ütlesin talle:
"Aga palu siis, et Jumal saadaks su osakonda inimesi!"
Ta vaatas mind sellise näoga nagu oleks mul kolm pead.
Tegu oli naisega, kes oli 30 aastat kirikus käinud,
kuid kes ei teadnud, et ta võib paluda Jumala soosingut,
nii et tal oleks rohkem kliente.
Ta vaatas mulle otsa ja küsis: "On see tõesti OK seda paluda?"
Ma ütlesin: "Muidugi!"
Jumal tahab sind õnnistada, kuid "sul pole, sest sa ei palu"!
Kui sa ei palu Jumalalt midagi, siis sa ka ei saa midagi.
Nii et ma palun pigem rohkesti, saades kasvõi poolegi sellest,
kui et palun vähe ja ei saa sedagi.
Jumal ei pahanda su peale, kui küsid Ta käest midagi.
Halvim, mis juhtuda saab, on see, et sa ei saa seda, mida palud.
Nii et lõpeta see kartmine!
Loeme salmist 8 edasi, kus sulane ütles Taavetile:
Kes olen mina, su sulane,
et sa oled vaadanud minusuguse surnud koera peale?”
Siin oligi see probleem!
Küsin su käest veelkord - millisena sa end näed?
See, mida sa iseendast arvad,
on palju olulisem kui see, mida kõik teised sinust arvavad.
Näed sa end nii nagu Jumal su kohta oma Sõnas ütleb?
Või kuulad sa endiselt hingevaenlase valesid?
Loobu sellest tegutsemise mentaliteedist,
kus arvad, et pead kõik oma tegudega välja teenima.
Jumala arm on uus igal uuel päeval!
Aamen?
Ja kui Jumal paneb igaks päevaks uue armu koguse valmis,
olen ma järelikult eilse päeva oma ära kulutanud.
Salm 10: "Mefiboset, su isanda poeg, sööb alaliselt leiba minu lauas."
Salm 11: Ja Mefiboset sõi Taaveti lauas
nagu üks kuningapoegi."
Salm 13: "Ja Mefiboset elas Jeruusalemmas,
sest ta sõi alaliselt kuninga lauas, isegi et ta lonkas mõlemat jalga."
Mulle nii meeldib see!
Isegi, et ta elus oli jätkuvalt nõrkusi ja läbikukkumisi,
ei lakanud ta kunagi söömast kuninga lauast,
sest Jeesus maksis me kõigi eest, et saaksime seda teha.
Aamen?
"Sa katad mu ette laua mu vastaste silma all." Psalm 23:5
Ja mulle meeldib ka 1 Peetruse 5:8
"Teie süüdistaja, kurat, käib ringi nagu möirgav lõvi,
otsides, keda neelata..."
Kuid siin on üks asi, mida ma tahan, et sa mõistaks.
Selles pole midagi halba,
kui samaaegselt probleemide olemasoluga
tunned ka elust rõõmu.
Sa vist ei kuulnud mind?
Selles pole midagi halba,
et naudid elu üheaegselt probleemide olemasoluga.
Kui aus olla, siis ainuüksi see üks mõte
võib olla põhjuseks, miks Jumal osasid teist siia saatis.
See muudab Saatana maruvihaseks, kui oled õnnelik.
Ta lihtsalt ei talu seda, kui oleme rõõmsad,
sest rõõmus peitub jõud.
Paljud inimesed arvavad, et kui neil on mõni probleem,
ei tohi nad samaaegselt elust rõõmu tunda.
Kuid Jumal katab me ette laua otse me vaenlaste silme all!
Nii et juba ajal, mil me probleemid on endiselt alles,
võime me siiski minna Kuninga laua ligi
ja süüa ühe korraliku söögikorra, seda täiega nautides.
Nüüd juba jõuab kohale, eks?
Nüüd juba jõuab kohale.
"Sa võiad mu pead õliga..." Psalm 23:5
Wau!
Suvi on kärbeste aeg ja ka see aeg,
mil kõikvõimalikud parasiidid lambaid ründavad.
Ei kõla just kõige paremini, kuid nii on raamatus kirjas.
Ninakärbsed on eriti häirivad, olles vahel ka lausa ohtlikud.
Nad püüavad muneda oma munad lamba ninna,
kust arenevad välja väikesed ussikesed,
kes tungivad läbi lamba nina tema pähe.
Nad tungivad ajju,
põhjustades tugevat ärritust ja veelgi hullemat põletikku.
Sa mõtled nüüd:
"No seda oleks nüüd küll huvitav teada,
kuhu sa omadega rihid, Joyce?"
Siit see tuleb!
Pole kahtlustki, et Saatan püüab tungida meie pähe ja ajju,
mõjutades nii me meeli-mõtteid kui kõiki teisigi eluvaldkondi.
Ta püüab pidevalt sokutada meisse oma väikesi, nõmedaid munakesi,
millest saavad ussikesed, mis tungivad me mõtetesse.
Need omakorda mõjutavad ja tekitavad põletikku kogu me ihus,
mõjutades ja kontrollides kõike, mis me elus toimub.
Sest mida iganes ka Jumal mulle Kristuse kaudu ei pakuks,
kui ma seda ei usu, ei saa ma ka kunagi osa sellest!
"Sündigu sulle su usku mööda!"
Mina usun headesse asjadesse.
Ütlen Jumalale iga päev: "Usun, et kuulen täna häid uudiseid."
Ma ei tea, kuidas on sinuga lood, kuid ma vajan küll vahel julgustust.
Mu töö ja tegevus on väga intensiivne, nii et olen koju jõudes üsna väsinud.
Dave läheb küll pesapalli vaatama, et näha oma lemmikuid võitmas.
Aamen?
See on muidugi tore, et tal on võimalus seda teha,
kuid ma vajan häid uudiseid.
Olen õppinud mitte pahandama inimeste peale,
kui nad ei paku mulle seda, mida ma vajan.
Ma lähen Jumala juurde ja palun Temalt, mida ma vajan,
lastes Temal korraldada kõik.
Sa ei saa midagi, kui sa ei oota midagi!
Ja sa ei ootagi midagi,
kui usud, et pead esmalt olema hea millegi saamiseks.
Ma ei väida, et peaksime elama metsikut ja piirideta elu,
oodates samas, et Jumal meid ikka õnnistaks.
Räägin pigem inimestest,
kes armastavad Jumalat ja kes ikka eksivad vahel,
kuid kes paluvad ka siiralt andeks.
Sest sa oled õigsuse teel,
muutudes kirkamaks ja kirkamaks iga päevaga.
Samas aga pole sa mitte alati seal, kus peaksid.
Tänu Jumalale, et ma pole enam seal, kus kord olin
ja isegi, et ma pole veel ka seal, kus peaksin olema,
olen ma siiski kusagil seal vahepeal
ja mu südameigatsus on jätkata edasi liikumist koos Jumalaga.
Lõpeta iseenda peale pahane olemine!
Lõpeta iseenda peale pahane olemine vaid seetõttu,
et sa ei tee alati kõike õigesti!
Pole kahtlustki, et Saatanale meeldib nakatada me meeli.
Huvitav, kui paljud meist siin saalis, aga ka telerite taga -
huvitav, kui paljusid valesid me kõik usume?
Kui palju aastaid on Saatan sulle erinevate asjade kohta valetanud
ja sa usud seda kõike?
Ainus viis, kuidas need valed paljastada,
on saada teada, mida Piibel ütleb?
Piibli lugemine pole sama kui mingi armastusromaani lugemine,
kuigi ta on armastusromaan ka.
Piiblis peitub vägi!
Kui sa arvad, et sa pole midagi väärt,
siis siit võid sa lugeda mitmeid kordi, et oled õigeks mõistetud Jumala ees.
Jumal on andnud sulle oma õigsuse.
Jah, sa pead seda ehk tuhat korda lugema,
kuid lõpuks uuendab see sõna su meeli
ja sa hakkad teistmoodi mõtlema.
Ja kui laud on kaetud, siis sa lähed ja sööd.
Aamen?
Olen seda sõnumit jaganud eriversioonides aastaid.
See oli vist 25 a tagasi, kui mu lapsed kuulsid mind jagamas,
et peaksime istuma seal laua ääres, süües ja paludes juurdegi veel.
Meie aga roomame laua all otsekui kerjused ja teenijad,
kes on valmis sööma laua alla pudenevat puru.
Kord ühe Tänupüha ajal olime näinud kõvasti vaeva,
et korralik pidulaud katta nagu seda teised peredki teevad.
Erinevad koogid-pirukad, kalkun ja kõike muud.
Viisin kogu selle kraami lauale.
Nii nagu karjanegi, kes leiab need haljad platood,
valmistades hoolega kõik ette, et kõik oleks ikka õigesti ja hästi.
Mu pere vaatas samal ajal telekat, kuniks ma kutsusin nad söögituppa,
kus mul oli laud kenasti kaetud.
Hüüdsin: "Aeg on sööma tulla! Tulge sööma!"
Mu lapsed jooksid söögituppa ja hakkasid laua all ronima,
öeldes: "Oo ema, me pole väärt su toitu sööma!
Oo ema, me oleme nii patused, et ei saa küll sellesse lauda istuda!
Lihtsalt puista meile mõned palakesed siia laua alla
ja me oleme rahul sellega."
Ja isegi, et ma teadsin, mida või miks nad teevad,
oli mul häbi selle pärast,
mistõttu põrutasin:
"Marss püsti sealt laua alt ja istuge korralikult lauda!
Ma olen näinud vaeva selle õhtusöögi kallal,
mistõttu marss lauda ja sööma!"
Ja tead, mis?
Jumal ütleb seda sama ka sulle täna!
Lõpeta seal laua all roomamine ja vaid leivapuruga leppimine.
Kui Jumal ütleb, et laud on kaetud, siis aja end püsti ja söö,
tundmata häbi, kui sulle meeldib see, mida sealt laualt saad,
öeldes: "Palun juurde!"
Head uudised.
"Sa võiad mu pead õliga..."
Kui Piiblis mainitakse õli, siis see esindab Püha Vaimu.
"Sa võiad mu pead õliga" tähendab seda,
et Jumal võiab mind mu elus Püha Vaimu ligioluga.
Ma ei tea, mida sa võidmisest tead või sellega ette võtnud oled,
kuid "võidma" tähendab mingit asja üleni üle värvima
või millegagi kokku määrima.
Ehk kui sa Jumala lapsena tead, kuidas elada ja käia Jumala ligiolus,
oled sa ka üleni Püha Vaimu väega kokku määritud.
St et sinus on midagi teistsugust
võrreldes sellega, mis toimub ülejäänud maailmas.
See võidmine värskendab sind.
Ma teen vägagi vahet muusikal ja võitud muusikal,
lihtsalt rääkimisel ja võitud jutlustamisel.
Me peame õppima tundma ära võidmist,
sest võidmine ehk Jumala ligiolu inimese või tema poolt räägitava peal
on see, mis purustab ikked me elus.
"Sa võiad mu pead õliga."
Taavet teadis, kui oluline on omada Jumala ligiolu oma elus.
See on üks võrratumaid asju karjane Taaveti juures.
Psalmid 27:4 oli minu jaoks elumuutev piiblisalm.
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja..."
Kui Jumal mulle seda õpetama hakkas...
Mu nimekiri ei kätkenud endas vaid ühte,
aga sadat asja,
mida arvasin, et vajan selleks, et olla õnnelik kristlane.
Enamus neist asjadest oli "liigne vill", mida ma ei vajanud nagunii.
Kas keegi kuuleb mind?
Kuniks hakkasin paluma:
"Jumal, ma vajan rohkem sind kui kõiki neid asju!"
Me peame õppima otsima Jumala palet ja mitte Ta kätt.
Peame õppima igatsema ta ligiolu ja mitte Ta andide järele.
See väike koerake, kes mul on,
pigistaks enam-vähem kõik mu käest välja,
kui ta vaid oleks piisavalt kaua minuga ja järgiks mind;
istuks mu jalge ees ja üritaks mulle ka sülle saada.
Kord istus ta minu süles,
aga hüppas siis maha ja puges Dave'i sülle,
mispeale ma ütlesin talle, et see polnud just kõige targem tegu.
"Sul on taoline mõnus kodu vaid seetõttu, et mina tahtsin sind."
Mida ma öelda tahan, on see,
et kui otsid Jumala palet, on ka Ta käsi su jaoks alati avatud!
Kui aga otsid vaid Ta kätt, võib see olla Talle solvav.
Ehk teisisõnu, ära mine Jumala ette vaid siis, kui midagi tahad või vajad.
Mine Ta ette Tema pärast!
"Ma vajan Su ligiolu! Ma vajan Su võidmist!
Ma vajan, et võiaksid mu pead õliga!"
Me kõigi jaoks on oluline meeles pidada,
et Jumal on hea karjane.
Isegi, et su elus on juhtunud asju, mis pole näinud või tundunud heana,
on Jumal siiski hea.
Seetõttu tahan julgustada sind
otsima Teda alati sellepärast, kes Ta on
ja mitte vaid sellepärast, mida Ta su heaks teha saab.
Ehk siis - otsi Ta palet ja mitte Ta kätt.
Täna pakume sulle 4 CD-seeriat "Issand on mu karjane",
mis käsitleb hästi tuntud 23. Psalmi.
Peame meeles pidama,
et Jumala Sõna on see, mis muudab me elusid.
Me kõik vajame muutust ja üles tõstmist
ja ma usun, et sellest materjalist on selleks palju kasu.
Ole õnnistatud!
Naised töötavad tõesti kõvasti ja neil on palju vastutusalasid,
mistõttu nad vajavad ka vahel pausi oma nö tavarutiinist.
Tulles Naistekonverentsile lülid end kõigest muust välja,
võttes eriliselt aega Jumala ligiolus olemiseks.
Usun, et kui naised tulevad kokku, sünnib midagi väga erilist.
Vaata täpsemat infot naistekonverentside kohta
Joyce'i kodulehelt.
Hommikust!
On ka lihtsam viis, kuidas Joyce'i endaga kaasas kanda.
Vaata Joyce'i saateid või loe ta päevasõnu
Joyce Meyer äppi kaudu, laadides selle endale tasuta alla.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele